**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 15. decembra 2023 o 17.00 hod.**

**Prítomní:** Marta Kunová, starostka obce

**Poslanci:** Adam Čičo, Ivan Čulen, Lucia Gajdošíková, Eva Mráziková, Ing, Maroš Plško

**Hlavná kontrolórka obce:** Ing. Goláňová Katarína

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Oznámenie o vzdaní sa funkcie poslanca obecného zastupiteľstva-sľub náhradníka
4. Informácia o plnení uznesení z predchádzajúceho zasadnutia OcZ
5. Správa o kontrolnej činnosti HK
6. Návrh rozpočtu na rok 2024 a roky 2025,2026 a Stanovisko HK k návrhu rozpočtu
7. Návrh VZN č. 3/2023 o miestnych daniach a miestnom poplatku za komunálne odpady a drobné stavebné odpady
8. Plán zasadnutí obecného zastupiteľstva v roku 2024
9. Rôzne-diskusia
10. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a konštatovala, že obecné zastupiteľstvo je uznášaniaschopné. Zároveň predložila prítomným poslancom návrh programu rokovania obecného zastupiteľstva, keďže nebol predložený žiadny doplňujúci bod programu zo strany poslancov, starostka dala hlasovať o predloženom návrhu. Program rokovania obecného zastupiteľstva bol schválený.

**Prítomní: 5 Za: 4 Proti: 0 Zdržal sa:** 1

**2. Určenie zapisovateľa a overovateľov zápisnice**

Starostka určila overovateľov zápisnice: Adam Čičo a Ivan Čulen

Zapisovateľka: Mgr. Janka Štefánková, pracovníčka obecného úradu

**3. Oznámenie o vzdaní sa funkcie poslanca obecného zastupiteľstva-sľub náhradníka**

Starostka oboznámila prítomných poslancov o vzdaní sa funkcie poslanca , ktoré písomnou formou doručila poslankyňa Mgr. Marta Bulejková. Na základe výsledkov komunálnych volieb v roku 2022 sa stala náhradníčkou na tento post Lucia Gajdošíková. Starostka obce vyzvala Luciu Gajdošíkovú k zloženiu sľubu poslankyne a podpisom tohto sľubu sa ujala svojej funkcie.

**4. Informácia o plnení uznesení z predchádzajúceho zasadnutia OcZ**

Kontrolórka obce Ing. Goláňová oboznámila prítomných poslancov z plnením uznesení, ktoré boli prijaté na predchádzajúcom zasadnutí obecného zastupiteľstva dňa 27.09.2023 a konštatovala, že všetky prijaté uznesenia boli splnené, k uzneseniu č. 25/2023 podá bližšie informácie starostka v bode rôzne. Informáciu zobrali poslanci na vedomie.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**5. Správa o kontrolnej činnosti HK**

Vypracovanú správu predložila na rokovanie obecného zastupiteľstva hlavná kontrolórka, ktorá zhrnula v krátkosti svoju kontrolnú činnosť. Zároveň oznámila, že ku dňu 31.12.2023 končí svoju činnosť hlavnej kontrolórky a poďakovala sa starostke a obecnému zastupiteľstvu za prejavenú dôveru. Správu o kontrolnej činnosti hlavnej kontrolórky zobrali prítomní poslanci na vedomie.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**6. Návrh rozpočtu na rok 2024 a roky 2025, 2026 a Stanovisko HK k návrhu rozpočtu**

Návrh rozpočtu bol vypracovaný a zverejnený na webovom sídle obce a vo vývesnej tabuli po dobu 15 dní. Materiál – podrobný rozpis jednotlivých rozpočtových položiek spolu s návrhom na uznesenie obdržali poslanci e-mailom, taktiež k návrhu rozpočtu vypracovala svoje stanovisko hlavná kontrolórka obce, v ktorom odporučila prijať predložený návrh rozpočtu na rok 2024 a roky 2025, 2026. Starostka obce v krátkosti zhrnula najväčšie položky príjmov a výdavkov v návrhu rozpočtu, plánované výdaje v kapitálových položkách a predpokladaný vývoj stavu financií v roku 2024. V krátkej rozprave poslanci rozobrali najmä výdaje v oblasti vývozu komunálneho odpadu, ktoré stále nie sú dostatočne pokryté príjmami z platieb za vývoz komunálneho odpadu od občanov. Taktiež veľkou záťažou rozpočtu je verejný vodovod, jeho údržba a zabezpečenie celkovej prevádzky. Žiadny z poslancov nemal pozmeňujúci návrh k rozpočtu na rok 2024 a roky 2025, 2026 a tak dala starostka hlasovať o predloženom návrhu uznesenia v znení:

|  |  |  |  |  |
| --- | --- | --- | --- | --- |
| **Návrh na uznesenie OcZ v Hrabovke** |  |  |  |  |
|  |  |  |  |  |  |
|  **Schválený rozpočet na rok 2024:**  | **Rozpočet na rok 2025** | **Rozpočet na rok 2026** |
| (v EUR) |  | (v EUR) |  | (v EUR) |  |
| 100 - daňové príjmy  | 139 966 | 147 416 |  | 159 291 |  |
| 200 - nedaňové príjmy  | 8 990 | 8 890 |  | 8 890 |  |
| 300 - granty a transfery  | 12 642 | 240 |  | 240 |  |
| 500 - finančné operácie | 35 000 | 0 |  |  |  |
| **Príjmy spolu :**  | **196 598** | **156 546** |  | **168 421** |  |
|  |  |  |  |  |  |
| 600 - bežné výdavky  | 133 452 | 141 546 |  | 138 421 |  |
| 700 - kapitálové výdavky  | 59 752 | 5 000 |  | 20 000 |  |
| 800 - výdavkové fin.operácie  | 3 394 | 10 000 |  | 10 000 |  |
|  |  |  |  |  |  |
| **Výdavky spolu:**  | **196 598** | **156 546** |  | **168 421** |  |

**Hlasovanie:**

**Prítomní: 5 Za: 5 Proti: 0 Zdržal sa: 0**

**7.Návrh VZN č. 3/2023 o miestnych daniach a miestnom poplatku za komunálne odpady a drobné stavebné odpady**

Návrh VZN č. 3/2023 o miestnych daniach a miestnom poplatku za komunálne odpady a drobné stavebné odpady bol zverejnený 15 dní pred rokovaním obecného zastupiteľstva na stránke obce, tak by sa mohli k nemu vyjadriť aj občania. Poslanci dostali predložený návrh e-mailom. K návrhu pokračovala rozprava medzi poslancami najmä čo sa týka zmeny frekvencie vývozu smetných nádob, k efektívnosti platieb za vývoz – váženie skutočného množstva vyprodukovaného odpadu na skládke. Dôvodom pre zvyšovanie ceny je aj inflácia, o ktorú každoročne vývozca Márius Pedersen upravuje ceny za vývoz komunálneho odpadu. Momentálne obec dopláca na vývoz komunálneho odpadu cca 2500 € a takýto je aj predpoklad na rok 2024. Momentálne je navrhované zvýšenie o 5 € oproti roku 2023 t. j. v sume 29 € na osobu/rok. Na záver rozpravy dala starostka hlasovať o predloženom návrhu VZN č. 3/2023, ktorý sa zároveň ruší pôvodné znenie VZN č. 5/2017 a VZN č. 1/2022 o miestnych daniach a miestnom poplatku za komunálny odpad a drobné stavebné odpady.

**Hlasovanie:**

**Prítomní: 5 Za: 4 Proti: 0 Zdržal sa: 1**

**8. Plán zasadnutí obecného zastupiteľstva**

Starostka predniesla prítomným poslancom návrh plánu zasadnutí obecného zastupiteľstva na rok 2024. Zároveň navrhla dať do uznesenia čas konania jednotlivých zasadnutí. V letnom období o 18.00 hodine a v zimnom období o 17.00 hodine. Poslanci hlasovaním schválili predložený plán a čas rokovaní obecného zastupiteľstva na rok 2024.

**Hlasovanie:**

**Prítomní: 5 Za: 5 Proti: 0 Zdržal sa: 0**

**9. Rôzne-diskusia**

\*Starostka informovala o stave hasičskej Avie, ktorá je vo vlastníctve obce a momentálne je dočasne vyradená z prevádzky. Keďže náklady na jej spojazdnenie by boli neefektívne navrhla obecnému zastupiteľstvu ponúknuť tento majetok na odpredaj s tým, že za pomoci dobrovoľného hasičského zboru by sa pokúsila obec zakúpiť jazdené hasičské vozidlo, ktoré by bolo pojazdné a v omnoho lepšom technickom stave. K tomu sa vyjadril poslanec Čulen, ktorý ozrejmil momentálnu situáciu v dobrovoľnom hasičskom zbore, ktorý sa snaží obnoviť svoju činnosť. Skupina dobrovoľných hasičov fungovala doteraz na báze dobrovoľnosti za svoje finančné prostriedky, zúčastňovali sa súťaží a prezentovali obec na rôznych hasičských podujatiach. V súčasnej dobe podali žiadosť na zaradenie dobrovoľného hasičského zboru do skupiny C, čím by mohli mať príspevok na svoju činnosť od Trenčianskeho samosprávneho kraja a zároveň požiadali o podporu aj obec. Starostka k tomu podotkla, že aj napriek tomu, že oficiálne neboli registrovaní, získali za svoju činnosť ocenenie na úrovni Trenčianskeho samosprávneho kraja. V krátkej rozprave sa poslanci vyjadrili k spôsobu odpredaja starej Avie a následne dala starostka hlasovať o odpredaji a vyradení z majetku starej hasičskej Avie.

**Hlasovanie:**

**Prítomní: 5 Za: 4 Proti: 1 Zdržal sa: 0**

**\***V ďalšom bode diskusie starostka informovala poslancov o stave rokovaní s COOP Jednota o odkúpení časti budovy v spoločnom vlastníctve, ktoré bolo prerokovávané na uplynulom zasadnutí obecného zastupiteľstva. Na základe doterajších rokovaní COOP Jednota trvá na vyššej odkupnej cene za celú polovicu budovy a pozemkov než aká bola navrhnutá zo strany obce. Ich riešením je možnosť odkúpiť 2/3 budovy a pozemkov v navrhovanej hodnote 35000 € a zostatkovú časť budovy - krčmu by odkúpil ďalší záujemca. K tejto problematike nastala rozprava medzi poslancami. Poslankyňa Mráziková odmietla rokovať o kúpe v bode rôzne a žiadala, aby toto bolo predmetom samostatného bodu rokovania budúceho obecného zastupiteľstva. Na základe tohto návrhu bola ukončená diskusia k tejto problematike a návrh na odkúpenie časti budovy bude presunuté do ďalšieho rokovania obecného zastupiteľstva v januári 2024.

\*Z radov občanov prihlásila sa pani Peťovská, ktorá oznámila, že v obci skončil svoju činnosť Klub dôchodcov, ktorý pomerne dobre fungoval a podieľal sa aj na rôznych obecných podujatiach. Dôvodom je veľmi nízky záujem zo strany ostatných seniorov a terajšia predsedníčka Klubu p. Šnoblová nechce už viesť tento klub. Na ponuku viesť Klub dôchodcov nikto nereagoval.

Požiadala o vyvesovanie oznamov aj v hornej skrinke na Fraštáku-podľa kapacitnej možnosti tejto vývesnej skrinky toto bude uskutočnené. Ďalej pani Peťovská mala otázku kedy sa bude realizovať  prístupová  cesta na Vrchoch, že má informáciu, že prístup k pozemkom bol na súde. Starostka vysvetlila, že  sa jedná o súkromné pozemky nie obecné a na  súde sa prejednávalo zriadenie vecného bremena  práva prechodu. Žalobu taktiež podávali súkromné osoby. Ďalej vysvetlila, že ak by bol záujem o výstavbu RD na pozemkoch na Vrchoch, stavebníci sa musia dohodnúť s majiteľom pozemkov o zriadení práva prechodu.

**10.Záver**

Starostka poďakovala prítomným poslancom a občanom za účasť, zároveň popriala prítomným pokojné sviatky a všetko dobré do nového roka a ukončila rokovanie obecného zastupiteľstva.

**Obecné zastupiteľstvo v Hrabovke**

 **Uznesenie č. 26 - 32/2023**

zo zasadnutia OZ v Hrabovke dňa 15.12.2023

***K bodu: Otvorenie zasadnutia***

**Uznesenie č. 26/2023**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 15.12.2023

 Marta Kunová

 starostka obce

***K bodu: Informácia o plnení uznesení z predchádzajúceho zasadnutia***

**Uznesenie č. 27/2023**

Obecné zastupiteľstvo v Hrabovke **b e r i e n a  v e d o m i e** informáciu o kontrole uznesení obecného zastupiteľstva v Hrabovke.

V Hrabovke, 15.12.2023

 Marta Kunová

 starostka obce

***K bodu: Správa o kontrolnej činnosti HK***

 **Uznesenie č. 28/2023**

Obecné zastupiteľstvo v Hrabovke **b e r i e n a  v e d o m i e** Správu o kontrolnej činnosti hlavnej kontrolórky v obci Hrabovka.

V Hrabovke, 15.12.2023

 Marta Kunová

 starostka obce

***K bodu: Návrh rozpočtu na rok 2024 a roky 2025,2026 a Stanovisko HK k návrhu rozpočtu***

 **Uznesenie č. 29/2023**

Obecné zastupiteľstvo v Hrabovke :

1. Berie na vedomie Stanovisko HK k návrhu rozpočtu na rok 2024 a roky 2025,2026
2. **s c h v a ľ u j e** predložený návrh rozpočtu nasledovne :

|  |  |  |  |  |  |
| --- | --- | --- | --- | --- | --- |
|   |  |  |  |  |  |
|  **Schválený rozpočet na rok 2024:**  | **Rozpočet na rok 2025** | **Rozpočet na rok 2026** |
| (v EUR) |  | (v EUR) |  | (v EUR) |  |
| 100 - daňové príjmy  | 139 966 | 147 416 |  | 159 291 |  |
| 200 - nedaňové príjmy  | 8 990 | 8 890 |  | 8 890 |  |
| 300 - granty a transfery  | 12 642 | 240 |  | 240 |  |
| 500 - finančné operácie | 35 000 | 0 |  |  |  |
| **Príjmy spolu :**  | **196 598** | **156 546** |  | **168 421** |  |
|  |  |  |  |  |  |
| 600 - bežné výdavky  | 133 452 | 141 546 |  | 138 421 |  |
| 700 - kapitálové výdavky  | 59 752 | 5 000 |  | 20 000 |  |
| 800 - výdavkové fin.operácie  | 3 394 | 10 000 |  | 10 000 |  |
|  |  |  |  |  |  |
| **Výdavky spolu:**  | **196 598** | **156 546** |  | **168 421** |  |

V Hrabovke, 15.12.2023

 Marta Kunová

 starostka obce

***K bodu: Návrh VZN č. 3/2023 o miestnych daniach a miestnom poplatku za komunálne odpady a drobné stavebné odpady***

 **Uznesenie č. 30/2023**

Obecné zastupiteľstvo v Hrabovke :

1. Ruší VZN č. 5/2017 a VZN č. 1/2022 o miestnych daniach a miestnom poplatku za komunálne odpady a drobný stavebný odpad
2. Schvaľuje VZN č. 3/2023 o miestnych daniach a miestnom poplatku za komunálne odpady a drobný stavebný odpad

V Hrabovke, 15.12.2023

 Marta Kunová

 starostka obce

***K bodu: Návrh plánu zasadnutí obecného zastupiteľstva v roku 2024***

 **Uznesenie č. 31/2023**

Obecné zastupiteľstvo v Hrabovke schvaľuje návrh Plánu zasadnutí obecného zastupiteľstva v obci Hrabovka v roku 2024 s časom konania :

* v letnom období o 18.00 hodine
* v zimnom období o 17.00 hodine

V Hrabovke, 15.12.2023

 Marta Kunová

 starostka obce

***K bodu: Rôzne-diskusia***

 **Uznesenie č. 32/2023**

Obecné zastupiteľstvo súhlasí s odpredajom hasičskej Avie , ktorá je dočasne vyradená z prevádzky a zároveň poveruje starostku obce jeho uskutočnením a nákupom nového hasičského auta.

V Hrabovke, 15.12.2023

 Marta Kunová

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Čičo** | **Čulen** | **Gajdošíková** | **Mráziková** | **Ing.Plško** |
| 26/2023 | **I** | **I** | **O** | **I** | **I** |
| 27/2023 | **I** | **I** | **I** | **I** | **I** |
| 28/2023 | **I** | **I** | **I** | **I** | **I** |
| 29/2023 | **I** | **I** | **I** | **I** | **I** |
| 30/2023 | **I** | **I** | **I** | **O** | **I** |
| 31/2023 | **I** | **I** | **I** | **I** | **I** |
| 32/2023 | **I** | **I** | **I** | **X** | **I** |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Adam Čičo .........................................

Ivan Čulen .........................................

**Zapísala:**

Mgr. Janka Štefánková .........................................

Marta Kunová starostka obce